**Γενικές εκλογές** πραγματοποιήθηκαν στον Άγιο Βικέντιο και τις Γρεναδίνες στις 5 Νοεμβρίου 2020. Η ημερομηνία για την υποβολή υποψηφιοτήτων ήταν η 20η Οκτωβρίου 2020.  Το αποτέλεσμα ήταν μια νίκη για το Εργατικό Κόμμα Ενότητας, την πέμπτη στη σειρά. Το κόμμα κέρδισε εννέα από τις δεκαπέντε έδρες, κερδίζοντας μία έδρα περισσότερη σε σύγκριση με τις προηγούμενες εκλογές του 2015. Αυτές οι εκλογές σηματοδότησαν την πρώτη φορά από το 1998 που το κόμμα που έλαβε τις περισσότερες ψήφους δεν κέρδισε τις περισσότερες έδρες.

Εκλογικό σύστημα
----------------

Τα 15 εκλεγμένα μέλη της Εθνοσυνέλευσης εκλέγονται σε μονοεδρική εκλογική περιφέρεια χρησιμοποιώντας το πλειοψηφικό σύστημα. Διορίζονται έξι ακόμη μέλη: τέσσερα από την κυβέρνηση και δύο από την αντιπολίτευση. 

Δεδομένου ότι οι προηγούμενες εκλογές είχαν διεξαχθεί το 2015, οι τρέχουσες εκλογές έπρεπε να διεξαχθούν συνταγματικά μέχρι τον Μάρτιο του 2021.  Ενώ οι προηγούμενες τρεις εκλογές είχαν διεξαχθεί τον Δεκέμβριο, ο πρωθυπουργός Ραλφ Γκονσάλβες επέλεξε να διεξαγάγει αυτές τις εκλογές τον Νοέμβριο.

Ιστορικό
--------

Αρκετά μικρά κόμματα αποφάσισαν να μην συμμετάσχουν στις εκλογές. Το κόμμα SVG  και το Ενωμένο Προοδευτικό Κόμμα  αμφότερα τερμάτισαν την εκστρατεία τους πριν από την ημέρα υποβολής υποψηφιοτήτων Η αρχηγός του Δημοκρατικού Κόμματος, Ανέζια Μπατίστ, ανακοίνωσε την παραίτησή της στις 9 Οκτωβρίου. Ανέφερε επίσης ότι το κόμμα δεν θα ελάμβανε μέρος στις προσεχείς εκλογές.

Υποψήφιοι
---------

Ορίστηκαν 33 υποψήφιοι συνολικά: Από 15 όρισαν το ULP και το NDP, 2 κατήλθαν με το Πράσινο Κόμμα του Αγίου Βικεντίου και των Γρεναδίνων και ένα μέλος του ULP που ήταν υποψήφιο ως ανεξάρτητος στο Νότιο Λίγουαρντ.

Αποτελέσματα
------------

Για πρώτη φορά από το 1998 το ULP δεν κέρδισε τη λαϊκή ψήφο. Ωστόσο, το ULP είδε την πλειοψηφία του να αυξάνεται κατά μία έδρα, με το Βόρειο Λίγουορντ, έδρα την οποία κέρδισε το ULP με διαφορά 7 ψήφων. Όλες οι άλλες έδρες παρέμειναν στο κόμμα που την είχε προηγουμένως.  Ο υποψήφιος του NDP για το Βόρειο Λίγουορντ, ο Ρόλαντ "Πατέλ" Μάθιους, ζήτησε την επαναληπτική καταμέτρηση των ψηφοδελτίων. Ορισμένα ψηφοδέλτια και από τις δύο πλευρές απορρίφθηκαν στην επαναληπτική καταμέτρηση και το τελικό αποτέλεσμα έδειξε ότι το ULP είχε κερδίσει με διαφορά 1 ψήφου. 

Ο Εθνικός Μηχανισμός Παρακολούθησης και Συμβουλευτικής (NMCM), παρατηρητής εγχώριων εκλογών, έκρινε ότι οι εκλογές ήταν γενικά ελεύθερες και δίκαιες.  Αυτό επιβεβαιώθηκε από μια αποστολή παρατηρητών της CARICOM. 

Ο Γκονσάλβες ορκίστηκε για πέμπτη θητεία στις 7 Νοεμβρίου, με τον Μοντγκόμερι Ντάνιελ να ορκίζεται ως αντιπρόεδρος της κυβέρνησης. Η Γενική Κυβερνήτρια, Σούζαν Ντούγκαν, συνεχάρη τον Γκονσάλβες για τη νίκη του που αποτελεί ρεκόρ. Στη συνέχεια του υπενθύμισε να "δημιουργήσει μια δομή για θεραπεία της κοινωνίας" μετά τις εκλογές, επικοινωνώντας με τους υποστηρικτές της αντιπολίτευσης καθώς και τους δικούς του.

Αποτελέσματα
------------

Αποτελέσματα βουλευτικών εκλογών 2020|  |
| Κόμμα | Ψήφοι |  % | +/- | Έδρες | +/- |
|  | Νέο Δημοκρατικό Κόμμα (NDP) | 32.847 | 50,34 | 8 2,97 | **6** | 8 1 |
|  | Εργατικό Κόμμα Ενότητας (ULP) | 32.353 | 49,58 | 8 2,70 | **9** | 8 1 |
|  | Πράσινο Κόμμα (SVGP) | 35 | 0,05 | 8 0,07 | 0 | 8 |
|  | Ανεξάρτητοι | 16 | 0,02 | Νέο | 0 | 8 |
|  |
| Έγκυρα ψηφοδέλτια | 65.251 | 99,48 |  |
| Άκυρα/λευκά | 344 | 0,52 |
| Σύνολο | 65.595 | 100 | - | 15 | 8 |
| Αποχή | 32.517 | 33,14 |  |
| Εγγεγραμμένοι / συμμετοχή | 98.112 | 66,86 |

Παραπομπές
----------

1. 1 2  «Gonsalves breaks trend, calls November election». *iWitness News* (στα Αγγλικά). 9 Οκτωβρίου 2020. Ανακτήθηκε στις 11 Οκτωβρίου 2020.
2. ↑  St. Vincent and the Grenadines Election Centre Αρχειοθετήθηκε 2015-07-04 στο Wayback Machine. Caribbean Elections
3. ↑  «Voice Yo Choice calls on youth to get involved in election process». *Searchlight* (στα Αγγλικά). 9 Οκτωβρίου 2020. Ανακτήθηκε στις 11 Νοεμβρίου 2020.
4. ↑  «The SVG party – Vote for Growth» (στα Αγγλικά). Αρχειοθετήθηκε από το πρωτότυπο στις 1 Μαρτίου 2021. Ανακτήθηκε στις 11 Νοεμβρίου 2020.
5. ↑  Sam, Ashecia (3 Οκτωβρίου 2020). «UPP BACKS DOWN». *One News St.Vincent* (στα Αγγλικά). Ανακτήθηκε στις 11 Νοεμβρίου 2020.
6. ↑  McTair, Demion (9 Οκτωβρίου 2020). «Anesia Baptiste ends 8-year DRP leadership to preach gospel». *One News St.Vincent* (στα Αγγλικά). Ανακτήθηκε στις 11 Νοεμβρίου 2020.
7. ↑  «33 candidates to contest, including two Green Party, one Independent». *Searchlight* (στα Αγγλικά). 23 Οκτωβρίου 2020. Ανακτήθηκε στις 24 Οκτωβρίου 2020.
8. ↑  «ULP supporter nominated as independent candidate for South Leeward». *Searchlight* (στα Αγγλικά). 23 Οκτωβρίου 2020. Αρχειοθετήθηκε από το πρωτότυπο στις 27 Οκτωβρίου 2020. Ανακτήθηκε στις 24 Οκτωβρίου 2020.
9. ↑  «ULP wins 5 in a row». *iWitness News* (στα Αγγλικά). 6 Νοεμβρίου 2020. Ανακτήθηκε στις 7 Νοεμβρίου 2020.
10. ↑  «Second recount requested as James' lead falls to 1». *iWitness News* (στα Αγγλικά). 7 Νοεμβρίου 2020. Ανακτήθηκε στις 11 Νοεμβρίου 2020.
11. ↑  «NMCM Observers say SVG General Elections were free and fair». *Searchlight* (στα Αγγλικά). 10 Νοεμβρίου 2020. Αρχειοθετήθηκε από το πρωτότυπο στις 10 Νοεμβρίου 2020. Ανακτήθηκε στις 11 Νοεμβρίου 2020.
12. ↑  «CARICOM Election Observation Mission declares the St. Vincent and the Grenadines Elections free and fair». *CARICOM* (στα Αγγλικά). 7 Νοεμβρίου 2020. Ανακτήθηκε στις 11 Νοεμβρίου 2020.
13. ↑  «GG urges PM to continue inclusive governance». *iWitness News* (στα Αγγλικά). 7 Νοεμβρίου 2020. Ανακτήθηκε στις 11 Νοεμβρίου 2020.
14. ↑  «2020 - Election St Vincent and the Grenadine». *election.gov.vc* (στα Αγγλικά). Αρχειοθετήθηκε από το πρωτότυπο στις 28 Νοεμβρίου 2020. Ανακτήθηκε στις 6 Νοεμβρίου 2020. .